标题：劝孝歌
徐熙《劝孝歌》
徐熙，字远洲，清朝光绪年间的贡生，乡人号称徐贡爷，威信县麟凤乡五谷村人，三十年代病逝。
原文孔子著孝经，孝乃德之属。
父母皆艰辛，尤以母为笃。
胎婴未成人，十月怀母腹。
渴饮母之血，饥食母之肉。
儿身将欲生，母身如在狱。
惟恐生产时，身为鬼眷属。
一旦儿见面，母命喜再续。
爱之若珍宝，日夜勤抚鞠。
母卧湿簟席，儿眠干被褥。
儿睡正安稳，母不敢伸缩。
儿秽不嫌臭，儿病身甘赎。
儿要能步履，举止虑颠状。
哺乳经三年，汗血耗千斛。
儿要能饮食，省口姿所欲。
劬劳辛苦尽，儿年十五六。
慧敏恐疲劳，愚怠忧碌碌。
有善先表扬，有过则教育。
儿出未归来，倚门继以烛。
儿行千里路，亲心千里逐。
孝顺理当然，不孝不如禽。
第一段自古圣贤把道传 孝道成为百行源 奉劝世人多行孝 先将亲恩表一番
十月怀胎娘遭难 坐不稳来睡不安 儿在娘腹未分娩 肚内疼痛实可怜
一时临盆将儿产 娘命如到鬼门关 儿落地时娘落胆 好似钢刀刺心肝
赤身无有一条线 问爹问娘要吃穿 娘坐一月罪受满 如同罪人坐牢监
把屎把尿勤洗换 脚不停来手不闲 白昼为儿受苦难 夜晚怕儿受风寒
枕头就是娘手腕 抱儿难以把身翻 半夜睡醒儿哭唤 打火点灯娘耐烦
或屎或尿把身染 屎污被褥尿湿毯 每夜五更难合眼 娘睡湿处儿睡干
倘若疾病请医看 情愿替儿把病担 对天祷告先许愿 烧香抽签求仙丹
煎汤调理时挂念 受尽苦愁对谁言 每日娘要做茶饭 儿啼哭来娘心酸
饭熟娘吃儿又喊 丢碗把儿抱胸前 待儿吃饱娘端碗 娘吃冷饭心也安
倘若无乳儿啼唤 寻觅乳母不惜钱 或喂米羹或嚼饭 或求邻舍讨乳餐
第二段白昼儿睡把事办 或织布来或缝衫 儿醒连忙丢针线 解衣喂乳哄儿眠
晚间儿睡把灯点 或做鞋袜或纺棉 出入常把娘来唤 呼爹叫娘亲喜欢
学走恐怕跌岩坎 常防水边与火边 时时刻刻心操烂 行走步步用手牵
会说会走三岁满 学人说话父母欢 三岁乳哺苦受满 又愁疾病痘麻关
或稀或稠一大难 儿出痘花胆更寒 一见痘花有凶险 请医求神把心担
幸蒙神圣开恩点 过了此关先谢天 八岁九岁送学馆 教儿发愤读圣贤
学课书籍钱不算 纸笔墨砚又要钱 放学归家要吃饭 缝衣做饭娘耐烦
衣袜鞋帽父母办 冬穿棉衣夏穿单 倘若逃学不发奋 先生打儿娘心酸
十七八岁订亲眷 四处挑选结姻缘 央媒定亲要物件 件件礼物要周全
备办迎亲设酒筵 夫妻团圆望生男 花钱多少难算尽 还要与儿置妆田
养儿养女一样看 女儿出嫁要庄奁 为儿为女把帐欠 力出尽来汗流干
第三段倘若出门娘挂念 梦魂都在儿身边 常思常念常许愿 望儿在外多平安
倘若音信全不见 烧香问神求灵签 捎书带信把卦算 盼望我儿早回还
千辛万苦都受遍 你看养儿难不难 父母恩情有千万 万分难报一二三
青发难数恩难算 杀身割肉报不完 倘若生儿娘不管 饿死焉能有今天
为子先将孝道看 人老靠儿养百年 小靠父母老靠子 老而无子命难全
父母吃穿靠子办 切记莫惜银和钱 父母在世休游远 游必有方对亲言
出必告来返必面 爹娘见子心放宽 出门年久速回转 免得爹娘夜不眠
在世孝敬胜祭奠 二老能活几多年 孝顺父母天看见 兄弟妻子要团圆
莫听妻言家分散 兄要忍来弟要宽 娶妻丑陋夫莫怨 五行八字命由天
为妻莫嫌夫贫贱 百世修来共枕眠 三从四德守闺范 学个温良女中贤
夫若与子争长短 莫在后面添孬言 夫若做恶不向善 劝夫行善孝椿萱
第四段一家大小能向善 能体亲心是圣贤 子孝媳贤同奉养 夫妻同孝赵居先
公婆面前莫变面晨昏二时常问安 居家过日要勤俭 尽心竭力孝堂前
董永尽孝将身典 仙女成婚中状元 黄香孝父温凉席京师民间广流传
曹庄杀狗把妻劝 孟宗哭竹身受寒 莫说后娘心不善 且看古贤闵子骞
陆绩怀橘遗亲啖亲涤溺器黄庭坚 杨辅访道老僧点 披衣倒屣活神仙
杨辅回家见母面 竭力尽孝脱了凡 孝顺父母看上面 祖父祖母在堂前
爷爷婆婆要知感 恩养亦是一层天 你孝父母看下面 姑娘姨娘心勿偏
父母有过务苦谏 好言相劝心喜欢 打你骂你莫强辩子孝自然父心宽
倘若父母有病患 请医调治把药煎 倘若一时钱不便 或借或当莫怨言
父母百年闭了眼 衣衾棺廓要周全 守丧行孝连葬掩 常言亡人入土安
有钱无钱量力办 富贵贫贱不一般 儿有果供灵前献 清明佳节烧纸钱
第五段坟茔修好时常看 莫教风水有伤残 假若坟墓有缺陷 破甲伤丁不产男
丁兰刻木真有显 王衰行孝跪坟前 人有诚心天有感 善事父母能格天
羊羔跪乳将恩感 禽兽还知孝为先 子尽孝道头一件 为媳尽孝贤名传
贤孝二字说不尽 再劝不孝忤逆男 世上有等忤逆汉 忘了根本欺了天
养育之恩不思念 吃烟赌博懒耕田 不孝父母有偏见 重爱妻子伦长短
对待父母如奴汉 交朋接友如祖先 父母吃穿不备办 照看儿女心太偏
父母有病不挂念 反说老病难保全 父母故后不伤惨 还说年老理当然
妻子有病请医看 抓药调治不惜钱 妻子儿女有命险 拍手跺脚咒皇天
逆子逆妇狼心胆 天地不容人憎嫌 法律定得甚明显 若犯王法不容宽
骂母拟绞殴者斩 杀者凌耻九族怜 王法逃脱天地显 雷击煎熬下刀山
割心抽肠剜双眼 罪满转生六畜变 不信专把天雷看 单击奸妇忤逆男
孝顺不难有两件 我劝男女记心间 一要为亲行孝念 每日早晚问安然
二要奉亲恳喜欢 或农或商或贵贱 莫嫖莫赌莫吃烟 如戒艳妆勤织纺
清代王中书《劝孝歌》
孝为百行首，诗书不胜录。富贵与贫贱，俱可追芳躅。
若不尽孝道，何以分人畜？我今述俚言，为汝效忠告。
百骸未成人，十月怀母腹。渴饮母之血，饥食母之肉。
儿身将欲生，母身如在狱。惟恐生产时，身为鬼眷属。
一旦见儿面，母喜命再续。一种诚求心，日夜勤抚鞠。
母卧湿簟席，儿眠干裀褥。儿睡正安稳，母不敢伸缩。
儿秽不嫌臭，儿病甘身赎。横簪与倒冠，不暇思沐浴。
儿若能步履，举步虑颠覆。儿若能饮食，省口恣所欲。
乳哺经三年，汗血耗千斛。劬劳辛苦尽，儿至十五六。
性气渐刚强，行止难拘束。衣食父经营，礼义父教育。
专望子成人，延师课诵读。慧敏恐疲劳，愚台忧碌碌。
有过常掩护，有善先表暴。子出未归来，倚门继以烛。
儿行十里程，亲心千里逐。儿长欲成婚，为访闺门淑。
媒妁费金钱，钗钏捐布粟。一旦媳入门，孝思遂衰薄。
父母面如土，妻子颜如玉。亲责反睁眸，妻詈不为辱。
人不孝其亲，不如禽与畜。慈鸟尚反哺，羔羊犹跪足。
人不孝其亲，不如草与木。孝竹体寒暑，慈枝顾本末。
劝尔为人子，孝经须勤读。王祥卧寒冰，孟宗哭枯竹。
蔡顺拾桑椹，贼为奉母粟。杨香拯父危，虎不敢肆毒。
如何今世人，不效古风俗？何不思此身，形体谁养育？
何不思此身，德性谁式谷？何不思此身，家业谁给足？
父母即天地，罔极难报复。天地虽广大，难容忤逆族。
及早悔前非，莫待天诛戮。万善孝为先，信奉添福禄。
劝报亲恩
百孝篇
天地重孝孝当先，一个孝字全家安。为人须当孝父母，孝顺父母如敬天。
孝子能把父母孝，下辈孝儿照样还。自古贤臣多孝子，君选贤臣举孝廉。
要问如何把亲孝，孝亲不止在吃穿。孝亲不教亲生气，爱亲敬亲孝乃全。
可惜人多不知孝，怎知孝能感动天。福禄皆因孝字得，天将孝子另眼观。
孝子贫穷终能好，不孝虽富难平安。诸事不顺因不孝，回心复孝天理还。
孝贵心诚无它妙，孝字不分女共男。 男儿尽孝须和悦，妇女尽孝多耐烦。
爹娘面前能尽孝，一孝就是好男儿。翁婆身上能尽孝，又落孝来又落贤。
和睦兄弟就为孝，这孝叫做顺气丸。和睦娌妯就是孝，这孝家中大小欢。
男有百行首重孝，孝字本是百行原。女的淑名先学孝，三从四德孝为先。
孝字传家孝是宝，孝字门高孝路宽。能孝何在贫和富，量力尽心孝不难。
富孝鼎烹能致孝，贫孝菽水可承欢。富孝孝中有乐趣，贫孝孝中有吉缘。
富孝瑞气满潭府，贫孝祥光透青天。孝从难处见真孝，孝心不容一时宽。
赶紧孝来孝孝孝，亲由我孝寿由天。亲在当孝不知孝，孝殁知孝孝难全。
生前尽孝亲心悦，死后尽孝子心酸。孝经孝文把孝劝，孝父孝母孝祖先。
为人能把祖先孝，这孝能使子孙贤。贤孝子孙钱难买，这孝买来不用钱。
孝字正心心能正，孝字修身身能端。孝字齐家家能好，孝字治国国能安。
天下儿孙尽学孝，一孝就是太平年。戒淫戒赌都是孝，孝子成才亲心欢。
戒杀放生都是孝，能积亲寿孝通天。惜谷惜字都是孝，能积亲福孝非凡。
真心为善是真孝，万善都在孝里边。孝子行孝吉福护，为人不孝祸无边。
孝子在世声价重，孝子去世万古传。此篇句句不离孝，离孝人伦难周全。
念的十遍千个孝，消灾免难百孝篇。[1]